《颂古三十九首》
宋代·释道枢

风吹雨打节还枯，千尺龙蛇插太虚。
堪笑儿孙无伎俩，一生从此被搽糊。

作者简介：释道枢（？～一一七六），号懒庵，俗姓徐，吴兴四安（今浙江长兴西南泗安）人。初住何山，次移华藏。孝宗隆兴初，诏居临安灵隐寺。后退居明教永安兰若。淳熙三年卒。为南岳下十六世，道场慧禅师法嗣。《五灯会元》卷一八有传。今录诗四十一首。